Corsica

Corsica (y'n F.S.S. (kres) Korsika) (Korsek: Corsica, Frynkek: Corse) yw enys ha kenedhel y'n Mor Kres. Ma'n enys west a Itali, soth-est a Frynk ha dhe'n noor a enys Sardinya. Korsika yw onen a 27 régions Frynk, byttegyns yth yw henwys "collectivité territoriale" herwydh an laha, ha ma meur a nerthyow dhodho es regions erel.

Istori Corsica ew merkys en fros dre woryskyn. An Carthagoyon, an Grekyon koth ha'n Etruskanyon o an kensa goryskynydhyon, kens an enys dhe dhos ha bos rannvro a'n Repoblek Romanek gen Sardinya war-barth. Wosa an Emperoureth Romanek dhe godha, an enys a veu goryskynnys gen an Vandalysy, an Visigoths, an Sarsyns ha'n Lombards. Repoblek Genoa a gemeras an enys en 1347, hag y rowlya rag nes dhe 500 bledhen. Wosa bresel a 26 bledhen an Repoblek Korsika anserghek a veu formys en 1755, bettegyns nag alja an Corsyon towlel an Genowyon mes a'n citys veur arvorek, ha Frynk a bernas an enys dhort Genoa en 1764.

Hedhyw ma tus Corsica ow kaskergh rag aga gonisogeth ha tavas dhe vos diberthys, hag ow covyn rag omrowl politek po anserghogeth cowal dhort Frynk. Esedh an governans leel yw Senedh Korsika.